નિફ્ટી (૧૦૭૪૮)– ગયા સપ્તાહમાં નિફ્ટીમાં ત્રિકોણની રચનામાંથી તેજી તરફી બ્રેકઆઉટ જોવા મળેલ છે. દૈનિક અને સાપ્તાહિક પ્રવાહ સામસામે છે અને ૧૦,૪૩૦ની સપાટી રોકબોટમ સમજવી. જયારે ૧૦,૭૫૦ પસાર થતા ૧૧,૦૦૦ની સપાટી જુલાઈ અથવા દિવાળી સુધીમાં જોવાશે. શેરબજારમાં સમય અર્થાત ટાઈમ અગત્યનું પરિમાણ છે અને તેને સમયબદ્ધ કરી શકય તો અવશ્ય તેજી અને મંદીનો લાભ લઇ શકાય છે. ભાવની વધઘટનો અભ્યાસ અને તેનો ભૂતકાળનો ઇતિહાસ બતાવે છે કે સમયાંતરે તે વધઘટ વારંવાર આવે જ છે. ભાવ અને સમય અર્થાત ટાઈમ અને પ્રાઈસને ચોક્કસ રિલેશન છે. ટાઈમ સાયકલનો અભ્યાસ કરતા તમને ૨૭ મિનિટ લઈને ૨૭ દિવસ, સપ્તાહ અને મહિના અને તે સાયકલ તમારા રોકાણ અથવા ટ્રેડિંગમાં ખુબજ સારો લાભ આપે છે.